Virallinen lehti nro C 402 , 22/12/1998 s. 0148



KIRJALLINEN KYSYMYS E-1648/98 esittäjä(t): Mihail Papayannakis (GUE/NGL) komissiolle (29. toukokuuta 1998) Aihe: Patojen rakentaminen ja toiminnan vaikutukset Nestos-joessa Kahteen edelliseen kysymykseeni (E-2676/96(1) ja E-1286/97(2)), jotka koskivat Nestos-joen patoa, komissio vastasi, että "kreikkalaiset viranomaiset ovat luokitelleet Nestos-joen suiston erityiseksi suojelualueeksi luonnonvaraisten lintujen suojelua koskevan direktiivin 79/409/ETY(3) 4 artiklan mukaisesti ja lisäksi he ovat ehdottaneet Nestos-joen suistoa yhteisön tasolla merkittäväksi alueeksi, joka tulisi ottaa mukaan Natura 2000 -verkkoon, luontotyyppien, luonnonvaraisen eläimistön ja kasviston suojelua erityistä suojelualuetta laajemmalla alueella koskevan direktiivin 92/43/ETY(4) perusteella." Ottaen huomioon, että: - Kreikan valtion sähkölaitoksen DEI:n padot Nestos-joessa ovat suuren mittakaavan hankkeita ja niillä tulee olemaan erittäin merkittävä vaikutus laajemmalla alueella, johon kuuluu myös suojelualueita. DEI:n patojen rakentaminen ja toiminta tulee vaikuttamaan kansainvälisesti merkittävään Nestos-joen kosteikkoon sekä Nestosin metsään patojen alapuolella, koska makean veden määrä vähenee, joen vedenpinnan korkeus vaihtelee ja padot estävät joen tuomien ainesten kulkeutumisen, - Thisavrosin padon sähköä tuottavat turbiinit on käynnistetty, Platanovrisin tekoaltaan täyttäminen on ohjelmassa ja suunnitteilla on myös vedenottokanavan rakentaminen tarkoituksena johtaa pois osa joen vesimäärästä Draman tasangon kastelemiseen; tätä hanketta sekä yleensä kasteluhankkeita ei ole otettu huomioon ympäristövaikutusten arvioinnissa eikä niiden vaikutuksia näin ollen tiedetä, - viime kuukausien aikana sattui tapaus, että tuntemattomasta lähteestä peräisin olevaa rikkivetyä pääsi vuotamaan Thisavrosin tekoaltaaseen, jonka alueella esiintyy jatkuvasti maansiirtymiä, - antamiensa vastausten mukaan komissio seuraa läheltä ja suurella tarkkaavaisuudella tätä tapausta, komissiolta kysytään, aikooko se pyytää erityistutkimusten laatimista, jotta hankkeiden vaikutukset Nestos-joen alueen ekosysteemiin tulisivat riittävästi arvioiduiksi, ja mitä lisätoimenpiteitä se aikoo toteuttaa, jos se toteaa, että direktiivejä 79/409/ETY, 85/337/ETY ja 92/43/ETY on rikottu. Komission jäsenen Ritt Bjerregaardinkomission puolesta antama vastaus (26. kesäkuuta 1998) Tutkiessaan samasta aiheesta jätettyä valitusta komissio otti yhteyttä Kreikan viranomaisiin, jotka toimittivat tietoja töiden aloittamisluvasta ja töiden edistymisestä samoin kuin tutkimuksista, jotka koskivat patojen vaikutuksia luonnonvaraisten lintujen suojelusta 2. huhtikuuta 1979 annetun direktiivin 79/409/ETY mukaisesti luokiteltuihin alueisiin tai luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun direktiivin 92/43/ETY mukaisesti ehdotettuihin alueisiin. Valituksen tekijät lähettivät hiljattain komissiolle enemmän asiakirjoja, joissa annettiin lisätietoja. Komissio tutkii asiakirjat ja Kreikan viranomaisten vastaukset ennen kuin se päättää, miten asiassa edetään. Arvoisan parlamentin jäsenen toimittamat tiedot otetaan myös huomioon. Jos komissio päätyy siihen, että Kreikka ei ole noudattanut yhteisön lainsäädännön velvoitteita, se toteuttaa EY:n perustamissopimuksen 169 artiklassa määrättyjä toimenpiteitä. (1) EYVL C 83, 14.3.1997, s. 47. (2) EYVL C 373, 9.12.1997, s. 101. (3) EYVL, suomenk. erityispainos, alue 15, nide 2, s. 161. (4) EYVL, suomenk. erityispainos, alue 15, nide 11, s. 114.